Komisijos reglamentas (EB) Nr. 265/2002
2002 m. vasario 13 d.
iš dalies keičiantis Reglamentą (EEB) Nr. 2742/90, nustatantį išsamias Tarybos reglamento (EEB) Nr. 2204/90 taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. liepos 24 d. Tarybos reglamentą (EEB) Nr. 2204/90, nustatantį sūriui taikomas papildomas bendrąsias taisykles dėl bendro pieno ir pieno produktų rinkos organizavimo [1] su pakeitimais, padarytais Reglamentu (EB) Nr. 2583/2001 [2], ypač į jo 5 straipsnį,
kadangi:
(1) Reglamento (EEB) Nr. 2204/90 3 straipsnio 3 dalis numato baudą už kazeinų ir (arba) kazeinatų naudojimą gaminant sūrį. Bendrijos bauda yra lygi 110 % nugriebto pieno, kurio reikia pagaminti 100 kg kazeinų ir (arba) kazeinatų, vertės, skaičiuojant pagal nugriebto pieno miltelių rinkos kainą, ir kazeinų bei kazeinatų rinkos kainos skirtumo.
(2) Komisijos Reglamento (EEB) Nr. 2742/90 [3] su paskutiniais pakeitimais, padarytais Reglamentu (EB) Nr. 78/96 [4], 4 straipsnio 1 dalis, atsižvelgiant į kazeinų ir kazeinatų kainas, užregistruotas rinkose antroje 1995 m. pusėje, nustato 186 eurų sumą už 100 kg kazeino ir (arba) kazeinatų kiekį, be leidimo sunaudotą gaminant sūrį. Ta suma turėtų būti sumažinta atsižvelgiant į nugriebto pieno miltelių bei kazeinų ir kazeinatų rinkos kainą, užregistruotą paskutiniame 2001 m. ketvirtyje.
(3) Kainos, užregistruotos rinkose paskutinį 2001 m. ketvirtį, yra 206,96 eurų už 100 kg nugriebto pieno miltelių ir 562,00 eurai už 100 kg kazeinų ir kazeinatų.
(4) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2742/90 4 straipsnio 1 dalis pakeičiama taip:
"1. Suma, mokėtina pagal Reglamento (EEB) Nr. 2204/90 3 straipsnį 3 dalį, yra 65,00 eurai už 100 kg kazeinų ir (arba) kazeinatų, atsižvelgiant į nugriebto pieno miltelių ir kazeinų bei kazeinatų kainą, užregistruotą paskutinį 2001 m. ketvirtį."
2 straipsnis
Šis reglamentas įsigalioja penktą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. vasario 13 d.